OpenLLM-France/wikimedia huggingface dataset:
# Vogon

Vogona The Hitchhiker's Guide to the Galaxy zientzia fikziozko eleberriko, telesaileko eta filmeko pertsonaia bat da, Vogsfera planetako izaki estralurtarra. Vogoiak Gobernu galaktikoaren burokratak dira

## Deskribapena

Bare itxurako humanoideak dira, gizakiak baino handiagoak eta larruazal berde edo grisa dute. Sudur laua txerri itxurako bekokian dute, bekain lerroa baino gorago.

## Izaera

Vogonak burokratiko gisa deskribatzen dira.
Bi denborapasa nagusi dituzte; lehenengoa milioika zepa-karramarro inportatzea eta haien planetako zuhaitz erraldoiak moztea da. Ondoren karramarroak burdinazko maletekin zanpatzen dituzte eta botatako zuhaitzak errez haien haragia kozinatzen dute. Bigarren denborapasa poesia da, baina Unibertsoko hirugarren poeta txarrenak dira eta haien poesia gaitasuna presoak torturatzeko erabiltzen dute.

## Istorioa

Oharra: Atal honek istorio osoa edo amaiera argitzen du.
The Hitchhiker's Guide to the Galaxy eleberriaren hasieran agertzen dira. Espazioko autobide bat eraiki behar da eta Lurra planeta erdian dagoenez hura suntsitzera datoz. Jeltz kapitainak gidatzen ditu, vogonen estandarretarako ere bereziki desatsegina eta sadikoa denak.

## Erreferentziak

* ↑ (Ingelesez) «Vogon bureaucracy» Quantum Tea 2002-11-04 (Noiz kontsultatua: 2024-10-11).
* ↑ «A quote from The Hitchhiker’s Guide to the Galaxy» www.goodreads.com (Noiz kontsultatua: 2024-10-11).
* ↑ (Ingelesez) «Vogon» Hitchhikers (Noiz kontsultatua: 2024-10-11).

## Kanpo estekak

* Datuak: Q1076157
# Antzinako (Lovecraft)

Antzinakoak edo Zaharrenak, Cthulhuren mitoan agertzen diren estralurtar izaki batzuk dira. Lehenbiziko aldiz H. P. Lovecraft idazlearen Eromenaren mendietan (1931) eleberrian agertu ziren. Ondoren, Ametsak Sorgin Etxean (1933) eta Denboratik Sortutako Itzala (1936) eleberrietan ere agertu ziren.
Fisikoki honela deskribatuak dira:
| « | Luzeraz sei oin, eta erdiko diametroz hiru oin eta bost hamarren eta alde banatan oin batera murrizten da. Upa-oholak beharrean bost gandordun kupela bezalakoa. Alboko pitzadurak, zurtoin meheak bezala, gandor horien erdian. Ildoetan gandorren artean hazkunde bitxiak daude: haizemaileak bezala tolestu eta zabaltzen diren gandor edo hegalak... zabalduak daudenean zazpi oinetara iristen dira. Moldaketak jatorrizko mitoaren hainbat munstro gogorarazten du, bereziki Nekronomikongo kondairazko Antzinakoak | » |
| H. P. Lovecraft, Eromenaren mendietan (1931) ||
# Mi-Go

Mi-Go, H. P. Lovecraft estatubatuar idazleak sortutako fikziozko estralurtar arraza bat da, Cthulhuren Mitoetan beste hainbat estralurtar arrazekin agertzen dena.
Xuxurlatzailea Iluntasunean (1930) kontakizun laburrean lehenbizikoz agertu zen.
Kontakizunen arabera, Jurasiko aroan Lurrera iritsi omen ziren, Antzinakoak iparraldeko eskualdetara bultzaraziz.

## Deskribapena

Honela deskribatuak dira:
| « | "...bost oin luzedun izaki arrosak, oskoldun gorputz, bizkar-hegats edo mintzezko hegal eta hainbat hanka artikulatu paredunak, eta normalki burua egon beharko lukeen lekuan antena ugariz estaliriko itxura nahaspilatu elipsoidekoa." (...) "...karramarro gorrixka moduko espeziea, hanka paredun asko eta bizkarraren erdian sagu-zaharraren gisako bi hegal handiekin. Batzutan bere hanka guztien gainean zebilen eta bestetan bere atzeko parerarekin bakarrik, gainontzekoak izate ezezaguneko objektu handiak garraiatzeko erabiliz." | » |
| —H. P. Lovecraft, Xuxurlatzailea Iluntasunean (1930) |||

## Kanpo estekak

* Datuak: Q1321572
# Ilargitarrak

Ilargitarrak ilargiko alegiazko biztanleak dira. Maiz agertzen dira ilargia gaitzat duten abentura eta zientzia fikziozko literaturan, selenita izenez. Luziano Samosatakoaren Egiazko Historia lanean agertzen dira lehen aldiz.

## Ikus, gainera

* Martetar

## Kanpo estekak

* Datuak: Q2358619
* Multimedia: Selenites (moon inhabitants) / Q2358619
# Aitor Fraga

Aitor Fraga Torres (Hernani, Gipuzkoa, 2003ko martxoaren 12a-) euskal herritar futbolaria da. Atezain lanetan aritzen da. Errealaren harrobian hazia da. 2025eko urtarrilean Errealarekin berritu zuen kontratua 2029rarte.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Beti Kozkor | 3.F | 2021/22 | 20 | 0 | - | - | - | - | - | - | - | - | - | - | 20 | 0 |
| Beti Kozkor | Denera | Denera | 20 | 0 | - | - | - | - | - | - | - | - | - | - | 20 | 0 |
| Berio | 2.F | 2022/23 | 25 | 0 | - | - | - | - | - | - | - | - | - | - | 25 | 0 |
| Berio | 2.F | 2023/24 | 14 | 0 | - | - | - | - | - | - | - | - | - | - | 14 | 0 |
| Berio | Denera | Denera | 39 | 0 | - | - | - | - | - | - | - | - | - | - | 39 | 0 |
| Sanse | 1.F | 2023/24 | 12 | 0 | - | - | - | - | - | - | - | - | - | - | 12 | 0 |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | 12 | 0 | - | - | - | - | - | - | - | - | - | - | 12 | 0 |
| Ibilbide osoan | Ibilbide osoan | Ibilbide osoan | 96 | 0 | - | - | - | - | - | - | - | - | - | - | 96 | 0 |

## Erreferentziak

* ↑ AITOR FRAGA 2029 berritu du

## Kanpo estekak

* Fitxa - www.realsociedad.eus
* Datuak: Q123754569
# Unibertsitatearen plaza (Bartzelona)

Unibertsitatearen plaza, katalanez: Plaça de la Universitat, Kataluniako Bartzelona hiriburuan dagoen plaza bat da, Eixample barrutiko L'Antiga Esquerra de l'Eixample eta Ciutat Vella barrutiko El Raval auzoen arteko mugan.
Izena bertan Bartzelonako Unibertsitatearen jatorrizko eraikin historikoa egoteari zor dio.
Gran Via de les Corts Catalanes etorbideak Ronda de Sant Antoni eta Ronda de la Universitat ibilbideekin bat egiten duten tokisn dago.
* Datuak: Q2594019
* Multimedia: Plaça de la Universitat / Q2594019
# Katalunia plaza (Bartzelona)

Katalunia plaza edo Kataluniako enparantza (ofizialki eta katalaneraz Plaça de Catalunya) Bartzelonako enparantzen artean handi eta erdigunekoena da, Katalandar Lorien enparantza eta Europa enparantzaren berrikuntza aurretik Katalunia eta iberiar penintsula osoko enparantzarik handiena omen zen. Gutxi gorabehera 5 hektareako azalera du, hiriko gune zaharra eta Eixample barrutiaren arteko loturagune delarik. Hemendik hiriko bide garrantzitsuak ateratzen dira, esate baterako La Rambla, Gràcia pasealekua, Rambla de Catalunya edota Unibertsitateko eta Sant Pereko errondak, bai eta Pelai kalea eta Aingeruaren atariko etorbidea ere, azken hau hiriaren merkatal etorbide nagusia eta aintzineko harresien atea.

## Garraiobideak

* Plaça de Catalunya geltokia, Bartzelonako metroa

## Iruditegia

* Kataluniako enparantzaren erdiguneko ikuspegia 2008ko berrikuntza aurretik.
* Oinplanoa.
* Iparraldeko zatia.
* Hegoaldeko zatia.

## Ikus gainera

* Katalunia plaza (Donostia)

## Kanpo estekak

* Kataluniako enparantzaren 360 ºko ikuspegia.
* Datuak: Q822881
* Multimedia: Plaça de Catalunya, Barcelona / Q822881
# Sant Jaume enparantza

Sant Jaume enparantza (katalanez Plaça de Sant Jaume) Bartzelona hiriko bihotz administratiboa da. Ciutat Vella barrutiko El Gòtic auzoan dago.
Antzinako Cardo kalea (gaur egungo Llibreteria eta Call kaleak) eta Decumanus kalea (gaur egungo Bisbe/Ciutat/Regomir kaleak) gurutzatzen ziren lekuan kokatzen da, hauek Barcino erromatar koloniaren etorbide nagusiak zirelarik. Bidegurutze honetan foruma eta Augustoren Tenplua aurkitzen ziren, azken honetatik lau zutabe iritsi zaizkigu gugana eta mont Tàber muinoaren gainaldean daude, Paradís kalean.
Enparantza honen izena erdi aroan hemen kokatzen zen Sant Jaume elizari zor zaio. Garai batean ostatua kokatzen zen lekuan gaur egun hiriko kontseilua dago. Tenpluaren aurrealdeko ataria zenean hiriko kontseilua biltzartzen zen, gerora erakunde honen egoitza izango ziren etxe multzoa erosi baino lehen, aldameneko Ciutat kalean. 1823an inausi egin zuten honela Ferran kalea ireki eta gaur egun ezagutzen dugun enparantza sortuz. Nabarmendu beharrekoa ere bada hondakin horiek baino lehen enparantza angeluko toki txiki batera mugatzen zela, eliza berak, Batllia Orokorraren etxeek eta Verguerraren Gorteak gainontzeko lekua betetzen baitzuten.
Historiako zenbait alditan Konstituzio enparantza ere deitua izan zen (Iraultza Liberalean,...), eta udaletxean ezarria dagoen plaka batean izen honek oraindik badirau, baina azkenik iraun zuen izena gaur egungoa izan zen.
Gaur egun enparantza honetan Kataluniako Generalitatearen Jauregia eta Bartzelonako Udalaren egoitza den Hiriko Etxea kokatzen dira.

## Kanpo estekak

* Bartzelonako Turismo Argibidea
* Datuak: Q2082605
* Multimedia: Plaça de Sant Jaume / Q2082605
# Plaça Nova

Plaça Nova (euskaraz Plaza Berria) Kataluniako Bartzelona hiriburuko plaza bat da. Hain zuzen ere, Ciutat Vella barrutiko El Gòtic auzoan kokatua dago. 1358an eraiki zen.
Plaza honetan hiriko hainbat eraikin nabarmen daude, esate baterako, Bartzelonako katedrala, Bartzelonako Jauregi Episkopala edota L'Ardiaca Etxea.

## Iruditegia

* L'Ardiaca Etxea.
* Bartzelonako Jauregi Episkopala.
* Kale musikaria.

## Kanpo estekak

* Datuak: Q3753891
* Multimedia: Plaça Nova (Barcelona) / Q3753891
# Plaça del Rei

Plaça del Rei (euskaraz Erregearen plaza) Kataluniako Bartzelona hiriburuko El Gòtic auzoko plaza bat da. Bertan Errege Jauregi Nagusia, Martin Erregeraren behatokia, Tinell aretoa, Santa Agata kapera, Bartzelona Hiriko Historiaren Museoa, Lloctinent jauregia eta Eduardo Txillida euskal eskulturgilearen Satorrak V eskultura daude.

## Iruditegia

* Santa Agata kaperaren alboa, absidea eta kanpaidorrea, plazaren ekialdean.
* Plazaren hego-mendebaldea, atzealdean Clariana-Padellàs Etxea eta eskuinaldean Lloctinent jauregia.
* Eduardo Txillidaren Satorrak V eskultura.
* Errege plaza gauez.

## Kanpo estekak

* Datuak: Q2067174
* Multimedia: Plaça del Rei / Q2067174
# Plaça Reial

Errege plaza (ofizialki eta katalaneraz Plaça Reial) Kataluniako Bartzelona hiriburuko itxura laukizuzeneko enparantza publikoa da. El Gòtic auzoan dago, La Rambla kalearen aldamenean.
Errege plaza gauez oso jendetsua da, batez ere bertan eta inguruetan, tabernak dantzalekuak eta musika entzuteko tokiak daudelako. Enparantza honetan Tres Gracies iturria dago, alboan Antoni Gaudík diseinatutako bi fanal delakoak (farolak) daudelarik eta enparantzaren inguru guztia palmera zuhaitzez apaindurik dago.

## Kanpo estekak

* Datuak: Q1519964
* Multimedia: Plaça Reial / Q1519964
# Pla de Palau

Pla de Palau Kataluniako Bartzelona hiriburuan zegoen kokaleku bat da. Antzinatik, merkataritzari dagokionez, hiri honetako enparantza nagusia izan zen, itsasoz bestaldetik zetorren guztiaren hirirako sarbidea baitzen, merkantziak ala pertsonak izan. Izatez, XVI. mendean portutik hirirako sarbide bakarra zen. Erdi Aroan zehar maila goreneko merkataritza elkartruke gune bilakatu zen, bertan merkataletxe ugari eraiki zirelarik, tartean honako hauek:
* Itsas Lonjaren Etxea (1383).
* Jeneralaren Etxea (XV. mendea).
* Halla dels Draps (XIV. mendea).
* Armategia.
* Aduana (XV. mendea).
* Itsas Kontsulatua (XV. mendea).
Gaur egun, kokaleku honetan Bartzelonako Itsas Museoa dago.

## Kanpo estekak

* Datuak: Q11163699
* Multimedia: Pla de Palau / Q11163699
# Plaça de Tetuan

Plaça de Tetuan (euskaraz Tetuan plaza) Kataluniako Bartzelona hiriburuan dagoen plaza bat da. Hain zuzen ere, Gran Via de les Corts Catalanes etorbidea eta Sant Joan pasealekua gurutzatzen diren gunean dago, azken pasealeku horretan hegoalderuntz joanez gero Bartzelonako Garaipenaren Arkua du.
1863an orduantxe jazotako Tetuango guduaren omenez izendatu zen. Bertan Bartomeu Robert doktorearen omenezko monumentua dago, bai eta metro eta autobus geltokiak ere.

## Iruditegia

* Tetuan plaza.
* Bartomeu Robert doktorearen omenezko monumentua.
* Tetuan plazako metro geltokia.

## Kanpo estekak

* Datuak: Q3118715
* Multimedia: Plaça de Tetuan, Barcelona / Q3118715
# Marcos García Barreno

Marcos García Barreno (Sant Antoni de Portmany, 1987ko martxoaren 21a-) futbolari espainiarra da, erdilari postuan dabilena.
Villarreal eta Recreativon ibili ondoren, 2008tik Real Sociedaden jokatzen du.

## Kirol ibilbidea

* Villarreal CF: 2005-2007
* Recreativo de Huelva: 2007-2008
* Real Sociedad: 2008-

## Jatorria

Villarrealek utzita Recreativon jokatu ondoren Realera iritsi da bere bizitzaren sasoi berri bat hasteko asmoz.

## Kanpo estekak

Marcos Garcia
* Datuak: Q719101
# Plaça de les Glòries Catalanes

Kataluniar Lorien enparantza (katalaneraz Plaça de les Glòries Catalanes), sarritan Lorien enparantza edota soilik Loriak bezala izendatua, Kataluniako Bartzelona hiriburuko plaza bat da.
Se encuentra en el Sant Martí barrutian dago, Eixample barrutiarekin mugatzen, eta bertan hiriko hiru ardatz nagusienek bat egiten dute: la Diagonal etorbidea, Gran Via de les Corts Catalanes etorbidea eta Meridiana etorbidea. Bertan Agbar dorrea kokatzen da.

## Iruditegia

* Kataluniar Lorien enparantza.
* Gauez.

## Eraikinak

* Agbar dorrea
* L'Auditori
* Kataluniako Antzoki Nazionala

## Kanpo estekak

* Datuak: Q1426190
* Multimedia: Plaça de les Glòries / Q1426190
# Espainiako enparantza (Bartzelona)

Bartzelonako Espainiako enparantza (katalaneraz Plaça d'Espanya) hiriburu katalandarraren enparantza nabarmenetakoa da. Eixample barrutian dago. 1929ko Nazioarteko Erakustaldirako eraikia izan zen, Josep Puig i Cadafalch eta Guillem Busquets arkitektoen proiektuen arabera eta Antoni Darderrek amaitu zuen. 200 metroko diametroa du.

## Ezaugarriak

Enparantzaren erdian Josep Maria Jujolek 1928an proiektatutako iturria dago. Aintzineko Madrilerako errepidean zegoen muino baten gaineko Bartzelona udalerriaren bukaera agertarazten zuen gurutze bat zegoen lekuan kokatzen da. Gurutze hau Creu Coberta bezala ezagutzen zen eta Sants Barrutiko auzo nagusienetako bati izen eman zion. Jujolek monumentu hau uraren omenez planteiatu zuen. Multzo eskultoriko bakoitzak espainiar kostaldeak bustitzen dituen itsaso edo ozeanoetako bat irudikatzen du. Eskultura guzti hauek Miquel Blay eskulturgilearen eskutik sortu ziren. Mediterraneoa, Ebro ibaiarekin gazteez inguratutako gizon gazte batez irudikatzen da. Ozeano Atlantikoa, Tajo eta Guadalquivir ibaiek gazteez inguratutako bi agureekin irudikatzen dira. Kantauri itsasoa, bere arroa osatzen duten ibai motz eta azkarrak irudikatzen dituen nerabe gaztetxoekin.
Haisera batean idazkiak zituzten hiru zutabe erraldoiek Erlijioa, Arteak eta Heroitasuna ordezkatzen dituzte, alboetako Nabigaketa, Osasun Publikoa eta Oparotasunaren irudikatzeekin batera, lan guzti hauen egileak Miquel eta Llucià Oslé anaiak direlarik. Iturriak Tomàs Llovet eskulturgileak brontzez altxatu zituen hiru Garaipenez inguratutako pebetontziek amaitzen dute. Iturriaren zati hau Miguel Primo de Rivera diktatzailearen ideietara ederki asko atxikitzen zaio, Jujol beraren esanetan "pebetontziek zibilizazioa defendatzearren Espainiak eginiriko etengabeko sakrifizioa irudikatzen baitu". Enparantza honetatik ikusita Veneziar Dorreak nabarmentzen dira, Ramon Reventósen sorkuntza dira, bai eta beste hainbat monumentu eta eraikin enblematiko ere.

## Garraiobideak

* Plaça d'Espanya geltokia, Bartzelonako metroa

## Iruditegia

* Espainia enparantzako iturria, Josep Maria Jujolen lana.
* Catalonia Plaza Hotela eta Les Arenes merkataritza-gunea.
* Espainia enparantzako veneziar dorreak.
* Bartzelonako metroko Espainiako enparantzaren geltokia.
* Su artifizialak La Mercèko Festetan.

## Kanpo estekak

* Datuak: Q2013874
* Multimedia: Plaça d'Espanya (Barcelona) / Q2013874
# Fossar de les Moreres

Fossar de les Moreres Kataluniako Bartzelona hiriko Ciutat Vella barrutian dagoen plaza bat da, hain zuzen ere La Ribera auzoan. Santa Maria del Mar elizaren alboan dago, bertan Bartzelonako setioaren (1713-1714) omenezko monumentu bat kokatzen delarik.

## Irudi

* Santa Maria del Mar elizaren horma.
* Plaza.
* Plaza.
* Plaka.

## Kanpo estekak

* Datuak: Q2749521
* Multimedia: Fossar de les Moreres / Q2749521
# Maria Kriutxkova

María Yevguénievna Kriuchkova (Rostov Don, 1988ko uztailaren 7a – ibídem, 2015eko martxoaren 8a) errusiar gimnasta artistikoa da, Atenasko 2004ko Olinpiar Jokoetandomina olinpikoa eskuratu zuen.

## Kirolari ibilbidea
### 2004

2004ko Atenasko Olinpiar Jokoetan parte hartu zuen 16 urte besterik ez zituela. Hainbat modalitatetan parte hartu zuen. zalldi-jauzian 42. postuan geratu zen, lurzoruko ariketan 79. postuan geratu zen eta banakako ariketan 92. postuan.
Taldekako modalitatean ere parte hartu zuen, eta brontzezko domina eskuratu zuen Anna Pávlova, Yelena Zamolódchikova, Natalia Zigánshina, Svetlana Jórkina eta Liudmila Yezhovarekin, 113.235eko puntuazioa lortu ondoren. Olinpiadak amaitu ostean, erretiratu egin zen entrenatzaile jarduteko

## Heriotza

2015eko martxoaren 8an hil zen, 26 urte zituela, enbolia baten ondorioz.

## Erreferentziak

* ↑ 2004 Russian Olympic Bronze Medalist Gymnast Passes Away At Only 26 Years Old. Wogymnast 8 de marzo de 2015.
* ↑ Russian Mourns Loss of Bobrova, Kryuchkova. 10 de abril de 2015.

## Kanpo estekak

* Datuak: Q887237
# Mariam Shahriar

Mariam Shahriar (Teheran, Iran, XX. mendea) zinema Irandarreko zuzendari eta gidoilaria. Bere lehen filmak Daughters of the Sun/ Eguzkiaren alabak kritika onak eta sariak jaso zituen.

## Biografia

Shahriar Teheranen jaio zen. Hasiera batean Italian arkitektura ikasteko asmoa zuen, baina Iran eta Iraken arteko gerra zela eta, Ameriketako Estatu Batuetara joan zen. Kaliforniako Estatuko Unibertsitatean (Northridge) ikasi zuen zinema, Federico Felliniren 8½ ikusi ondoren. Graduatu ondoren, Erromara eta Italiara joan zen, eta AMFrako ikasten jarraitu zuen Unibertsitate Amerikarrean. Italiako zinema-industrian lan egin zuen zuzendariorde eta editore gisa.

### Zuzendari ibilbidea

Ama larri gaixotu zenean itzuli zen Iranera. Abbas Kiarostami zuzendari irandarrak bultzatu zuen, proiektu zinematografiko baterako istorio bat idaztera eta Administrazio Kontseiluko kide izatera. Lehen gidoia ezin izan zuen garaiz filmatu, eta Daughters of the Sun/ Eguzkiaren alabak izeneko lehen filmerako kontzeptua bururatu zitzaion.
Daughters of the Sun/ Eguzkiaren alabak, Mariam Shahriarren lehen filma da.Landa ingurukoko neskato baten historia da. Haren aitak, hilaren bukaerara iristeko mutiko jantzita alfonbra lantegi batera bidali zuen alaba (Aman). Lantegian zebilela, neska bat beraz maitemindu zen eta elkarrekin ihes egitea proposatu zion, gizon askoz zaharrago batekin indarrez ez ezkontzeko. Amanek erabaki kritikoari aurre egin behar izan zion.
Lehen filma horrek zinemaldiko hainbat sari garrantzitsu irabazi zituen, besteak beste, Best Film Montrealeko Nazioarteko Zinemaldian eta Best Film Bratislavako Nazioarteko Zinemaldian... David Sterritt-ek esan zuen: "drama bat da, erritual gisa markatua". Sheri Whatleyk ekintza politiko ausartzat jo zuen filma.
New York Timesek Aman pertsonaia interpretatu zuen Altinay Ghelich Taghaniren emanaldiari buruz hauxe esan zuen: Ilea motz-motz eta begi finkoekin, Amanek, berez, sexualitatea erabat kendu izan baliote bezala dirudi, Holokaustoaren biktima gisa. Chicago Reader-ek esan zuen Taghanik Aman gisa egindako emanaldi pasibo eta boteretsuak Carl Dreyer-en La pasión Juana de Arco filmeko pertsonaia nagusia ekarri zuela gogora. Filmak 65/100eko puntuazioa lortu zuen Metacritic-en.

## Filmografia

* All My Dreams Come True (1986, short)
* In Search of a Lost Dream (1986, short)
* Mommy, Don't Cry (1987, short)
* Lost Love (1990, short)
* Angelica é una brava ragazza (1997, short)
* Dokhtaran Khorshid / Daughters of the Sun/ Eguzkiaren alabak (2000)

## Erreferentziak

* 1 2 «Maryam Shariar» International Film Festival, Rotterdam January 25, 2017.
* 1 2 3 (Ingelesez) «Maryam Shahriar Comes Out of the Sun» www.filmfestivals.com (Noiz kontsultatua: 2024-03-25).
* ↑ «Awards of the Montreal World Film Festival—2000» Festival des Films du Monde.
* ↑ «New Releases» Christian Science Monitor July 30, 2004.
* ↑ Whatley, Sheri. (March–April 2003). «Iranian Women Film Directors: A Clever Activism» Off Our Backs 333/4: 30–32, at 32..
* ↑ (Thailandieraz) hmong.wiki. «Hijas del sol» hmong.es (Noiz kontsultatua: 2024-03-25).

## Kanpo estekak

* Datuak: Q29868061
# Marisa Híjar

Marisa Híjar (Alacant, 1947-1989) Alacanteko kazetari feminista izan zen, eta zuzendariorde lanetan aritu zen Espainiako feminismoari buruzko lehen aldizkarian, Vindicacion Feminista izenekoan Espainiako 36ko Gerra ostean.

## Biografia

Lidia Falconen lankide nekaezina izan zen borroka feministan, 70eko hamarkadaren amaieran, eta Vindicacion Feminista aldizkari feministan zuzendariorde eta politika nazional eta internazionaleko atalen arduradun izan zen, berarentzat "ideal partekatu bat gauzatzea" izanik. Espainiako Alderdi Feministaren Poder y Libertad aldizkarian idatzi zuen, baita El Periódico de Cataluña egunkarian kronikak eta Diario 16 egunkarirako elkarrizketak ere. TVEko hainbat erreportaje antolatu zituen, eta Vindicacion Feminista Kluben Federazioaren sortzaileetako bat izan zen. Hona hemen bere argitalpenetako batzuk: Con Felipe Santander artikulua, El extensionista-ren egilea, eta kolaborazio bat Santiago Genovésen La Violencia en el País Vasco y en sus relaciones con España: no todo es política liburuan.
Dones i Catalunya antzerki-ikuskizuneko bost pieza laburretako bat ere idatzi zuen antzerkirako. Pieza horiek Kataluniako historiaren une desberdinetan kokatuta zeuden, eta emakume burgesen eta emakume langileen esperientzia islatzea zuten helburu.
Prosa ere idatzi zuen, hala nola Quimera literatur aldizkarian argitaratutako Legado de mi misma ipuina.

## Erreferentziak

* ↑ Marisa Híjar, periodista. .
* ↑ Alcalde*, CARMEN. (2008-06-15). «En honor a la verdad» elperiodico.
* ↑ Nuevatribuna. (2022-03-18). «La vigencia de 'Vindicación Feminista'» Nuevatribuna.
* ↑ «ESCRITORAS Y PENSADORAS EUROPEAS | MERCEDES ARRIAGA FLOREZ | Casa del Libro» casadellibro 2007-12-05.
* ↑ Menéndez, Nuria Varela. (2019-05-27). «"Vindicación Feminista". Un caso paradigmático de exclusión en la historia del periodismo en España» Historia y Comunicación Social 24 (1): 7–28. doi:10.5209/hics.64463. ISSN 1988-3056..
* ↑ Con Felipe Santander, autor de 'El extensionista'. .
* ↑ «Revista de Filología. Año 2022, nº44. Univ. de la Laguna» https://dialnet.unirioja.es.
* ↑ Quimera 89. Chaterton, Enrique Murillo, Bernhard, Orkeny | Sagabe - El Valor de las Cosas - Coleccionar, coleccionismo, carteles, revistas, figuras | Valora las cosas. .

## Kanpo estekak

* Datuak: Q117185330